Entitats d'Inspecció i Control, Empreses Instal·ladores i Conservadores
Manteniment i Inspeccions Periòdiques
La propera entrada en vigor del Reial Decret 2291/1985, de 8 de novembre, pel qual s'aprova el Reglament d'Aparells d'Elevació i de Manutenció, obliga a introduir certes modificacions a l'Ordre d'aquest Departament de data 23 de desembre de 1981 i aclarir o desenvolupar determinats aspectes procedimentals per millorar l'eficàcia de la nostra Administració.
Dins d'aquest objectiu, i per tal de simplificar la gestió dels administrats en el compliment de les seves obligacions sense menyscabament de la seguretat de les instal·lacions, es regula l'actuació de les Entitats d'Inspecció i Control concessionàries de la Generalitat de Catalunya a les tasques de control i inspecció de les noves instal·lacions i de les empreses instal·ladores i conservadores en el camp dels aparells elevadors i es dóna impuls a la desconcentració de la gestió Administrativa mitjançant l'increment del nombre de dependències receptores de la documentació que han de presentar els interessats.
A més a més, l'esmentat Reglament preveu la intervenció d'entitats col·laboradores de l'Administració per a la realització d'inspeccions periòdiques, i, atès que l'alteració de la seva periodificació pot crear disfuncionalitats en la seva realització, es fa necessari instrumentar un procés transitori d'adequació de l'antiga periodificació a la nova, així com aprovar les tarifes a aplicar per aquelles, d'acord amb el que preveu l'Ordre del Departament d'Indústria i Energia de 17 de març de 1986.
En conseqüència, d'acord amb les competències que en matèria d'Indústria atorga l'Estatut,
2.1 A partir de l'entrada en vigor d'aquesta Ordre, i sens perjudici de les responsabilitats dels fabricants, importadors, instal·ladors, conservadors i tècnics projectistes que determinen els capítols III i IV de l'esmentat Reglament d'Aparells d'Elevació i de Manutenció i que es desenvolupen en les corresponents Instruccions Complementàries, s'encomana a les Entitats d'Inspecció i Control de la Generalitat de Catalunya en matèria de seguretat industrial les funcions següents, sota la supervisió dels corresponents Serveis Territorials d'Indústria i dels seus interventors tècnics:
a) El control de l'actuació de les empreses instal·ladores, dels projectistes i dels directors d'obra en relació amb el compliment del Reglament d'Aparells Elevadors en vigor, de les seves ITC i de les Instruccions d'aquest Departament pel que fa a la instal·lació de nous aparells i a les reformes importants dels existents.
b) La realització de les inspeccions periòdiques que preveu l'article 19.2 del Reial Decret esmentat de tots els aparells elevadors i de manutenció existents i dels que s'instal·lin en l'esdevenidor, en els terminis i segons els criteris establerts per les corresponents ITC, per aquesta Ordre i pels criteris que estableixi la Direcció General de Tecnologia i Seguretat Industrial.
c) El control i la vigilància del manteniment realitzat per les empreses instal·ladores-conservadores i de l'actuació dels encarregats del servei ordinari i propietaris dels aparells elevadors un cop en funcionament, pel que fa al compliment de la Reglamentació vigent.
d) L'emissió dels corresponents informes relatius a les actuacions abans descrites i tramesa als Serveis Territorials d'Indústria per al seu coneixement i exercici, si s'escau, de l'activitat sancionadora reglamentada.
2.2 La Direcció General de Tecnologia i Seguretat Industrial d'aquest Departament regularà específicament les actuacions dels Interventors Tècnics en la seva tasca de supervisió i control de les EIC per tal d'unificar criteris entre els Serveis Territorials.
4.1 Els requisits necessaris per inscriure's en l'esmentat Registre d'Empreses Instal·ladores-conservadores són els següents:
a) Disposar a Catalunya en plantilla, amb dedicació completa, d'un Director Tècnic amb titulació d'Enginyer Superior o Tècnic i un nombre d'operaris adequat a l'activitat que prevegi desenvolupar a raó d'un operari qualificat per cada 15 aparells anuals a instal·lar o 75 aparells a conservar, i com a mínim cinc operaris qualificats, dels quals almenys tres tindran categoria de Formació Professional FP1 o equivalent.
b) Disposar a Catalunya dels mitjans materials adequats a la seva activitat.
d) Tenir coberta la responsabilitat civil que pugui derivar-se de la seva actuació mitjançant pòlissa d'assegurança per una quantia de deu milions de pessetes per accident.
Aquesta cobertura mínima podrà ser revisada anualment per la Direcció General de Tecnologia i Seguretat Industrial, d'acord amb les variacions de l'index de preus al consum de l'INE.
e) Tenir contractat el control de la seva activitat d'instal·lació i conservació d'aparells elevadors almenys amb una EIC concessionària de la Generalitat.
El contracte haurà de definir específicament la seva durada.
Cas de mantenir contracte amb més d'una EIC, els contractes definiran a priori i sense ambigüitat possible la seva aplicació a cada nova instal·lació, sigui mitjançant la seva classificació per emplaçament o tipus o per qualsevol altre mitjà.
4.2 Les empreses instal·ladores justificaran davant l'Entitat d'Inspecció i Control, a l'hora de contractar els seus serveis, que reuneixen els requisits a), b), c) i d) abans indicats.
L'EIC obrirà una fitxa en la qual figuraran les dades de l'instal·lador, d'acord amb les instruccions que dicti la Direcció General de Tecnologia i Seguretat Industrial, i donarà compte al Servei Territorial, corresponent a la seu central de l'empresa, de la signatura del contracte per a la seva inclusió al Registre Oficial o l'actualització d'aquest.
4.3 L'empresa instal·ladora-conservadora inscrita al Registre podrà treballar a tot Catalunya sense cap tipus de requisit previ, si bé haurà de fer constar en totes les seves actuacions el número de registre que se li hagi atorgat.
4.4 Anualment l'EIC emetrà informe sobre l'actuació de les empreses instal·ladores subjectes al seu control, pel que fa al compliment de la Reglamentació vigent en les instal·lacions que realitza, en la conservació d'aparells contractats i en el manteniment dels requisits esmentats al paràgraf 1.
A tal efecte, si s'escau, les EIC sol·licitaran la documentació necessària per fer les comprovacions pertinents.
Aquest informe es trametrà als Serveis Territorials corresponents.
5.1 La instal·lació d'aparells elevadors o les seves reformes d'importància, llevat dels casos previstos a l'article 8 d'aquesta Ordre, no requeriran autorització administrativa.
5.2 L'interessat o el seu representant haurà de presentar a l'Administració la documentació tècnica específica que prevegi la corresponent ITC.
La documentació tècnica indicada caldrà que s'ajusti al que exigeixi la corresponent ITC, i contindrà com a mínim la informació necessària per a la identificació de la instal·lació i dels elements constitutius principals, així com també la que permeti constatar sense ambigüitat que aquests estan correctament calculats i s'ajusten, si s'escau, a la ITC corresponent, i a tal efecte així ho certificarà l'autor de l'esmentada documentació tècnica.
5.3 Un cop realitzada la instal·lació i fetes les proves reglamentàries, el titular o el seu representant presentarà a l'Administració l'acta de les proves realitzades i la certificació final d'obra, signada pel tècnic titulat director de la instal·lació, en les quals es posarà de manifest l'adaptació de la instal·lació a la documentació tècnica presentada i el compliment de la Reglamentació tècnica d'aplicació, així com el duplicat del contracte de manteniment degudament signat.
La presentació d'aquesta documentació serà requisit suficient per a la posada en funcionament definitiu de l'aparell.
5.4 La presentació de la documentació abans referida es farà en qualsevol de les oficines desconcentrades del Departament d'Indústria i Energia o en aquelles que s'estableixin amb la col·laboració de les Entitats d'Inspecció i Control, a les quals la Generalitat de Catalunya, d'acord amb l'Ordre de 17 de maig de 1986, ha atorgat la concessió de realitzar, sota la supervisió del corresponent Interventor Tècnic, el control i la inspecció en el camp de la seguretat industrial.
Tant bon punt es presenti la documentació a la dependència elegida per l'administrat, aquesta, dins dels terminis establerts en les Instruccions de la Direcció General de Tecnologia i Seguretat Industrial, trametrà l'original a l'arxiu que els Serveis Territorials d'Indústria tinguin establert, i la còpia, per al control de la documentació i la inspecció de la instal·lació, a la dependència de l'EIC de la zona que li correspongui.
5.5 El justificant de recepció dels documents abans esmen tats no pressuposarà la seva aprovació tècnica per l'Admi nistració, segons preveu el Reial Decret 2135/1980, de 26 de setembre, però servirà a l'interessat de justificant d'haver complert amb les seves obligacions administratives, sens perjudici de les responsabilitats que contreguin en la seva esfera els autors de la documentació tècnica i certifi cacions i les empreses que intervenen en la instal·lació, l'explotació i el manteniment de la instal·lació de l'aparell elevador a la qual fan referència.
6.1 En els supòsits de reforma d'importància s'entendrà que la documentació tècnica a presentar farà referència solament als elements nous de la instal·lació i als que estan afectats per la reforma, sens perjudici de contenir la informació necessària per a la identificació de la instal·lació.
6.2 S'entendrà que existeix reforma d'importància quan s'alterin:
a) Les característiques de l'estructura constructiva de l'edifici que conté l'aparell, afectant el seu recorregut, el nombre d'aturades, el recinte, el fossat, la sala de màquines, les politges, les condicions de seguretat dels locals immediats o els seus mitjans d'accés.
b) El tipus d'aparells, la càrrega nominal, la velocitat nominal, les característiques dimensionals o de massa de la cabina, i del contrapès, la suspensió, les guies, la potència elèctrica total en més d'un 20% o el tipus de les portes de cabina i d'accés.
c) El tipus d'homologació corresponents als dispositius d'enclavament, de portes, limitadors de velocitat, paracaigudes, amortidors o grup tractor.
Quan la substitució d'algun dels elements homologables de l'apartat c) no comporti la variació de les característiques dels elements esmentats en els apartats a) i b), la documentació tècnica podrà ser substituida per la fitxa d'identificació del tipus homologat.
8.1 Quan algun element de la nova instal·lació o reforma d'un aparell no s'adaptin estrictament a les normes tècniques que estableix la reglamentació vigent, caldrà sol·licitar dels Serveis Territorials d'Indústria corresponents, abans de l'inici d'execució de la instal·lació, l'exempció del compliment de la norma establerta, adjuntant la documentació tècnica preceptiva, la qual s'ajustarà als mínims indicats a l'article 5.
A més a més, caldrà justificar la impossibilitat tècnica o legal de complir la norma de la qual es sol·licita l'exempció, i acreditar, mitjançant informe tècnic d'una Entitat d'Inspecció i Control, que amb la solució proposada les condicions de seguretat no seran inferiors a les que resultarien d'aplicar la norma exceptuada.
8.2 Els Serveis Territorials d'Indústria estudiaran l'expedient i podran denegar raonadament la sol·licitud si estimen que no està suficientment justificada l'exempció.
Contra aquesta resolució denegatòria es podrà interposar recurs d'alçada d'acord amb la Llei de Procediment Administratiu.
En cas contrari, els Serveis Territorials elevaran l'expedient amb el seu informe i la proposta de resolució a la Direcció General de Tecnologia i Seguretat Industrial perquè dicti la resolució pertinent.
Un cop resolt, l'expedient original es retornarà als Serveis Territorials per al seu arxiu.
8.3 Un cop acabada l'obra es presentarà al Servei Territorial el certificat de final d'obra, i aquest Servei, prèvia visita d'inspecció, concedirà, si s'escau, l'autorització de funcionament, comunicant-ho a l'interessat i trametent una còpia de la documentació tècnica a l'EIC amb la qual hagi concertat l'empresa instal·ladora el seu control.
10.1 Per al funcionament dels aparells elevadors és necessari que el titular tingui subscrit, en tot moment, un contracte de manteniment de la instal·lació amb una empresa instal·ladora- conservadora, enregistrada en el Registre esmentat en l'article 4 d'aquesta Ordre i que disposi d'una persona encarregada del servei ordinari degudament instruïda.
10.2 En les instal·lacions de temporada (Hotels, apartaments, etc.) quan no es contracti un manteniment continuat, es faran constar en el contracte, de forma explícita, els períodes per als quals es contracta el manteniment i l'obligació per part del titular de deixar l'aparell fora de servei en els períodes que no cobreix el contracte.
La posada en servei de l'aparell a l'inici de cada temporada la realitzarà forçosament l'empresa conservadora.
10.3 L'empresa instal·ladora-conservadora és responsable de l'estat de conservació de la instal·lació a partir de l'hora de signar el contracte de manteniment i durant tot el temps que aquest sigui vigent.
A tal efecte, aquell està obligat a realitzar les comeses establertes en el Reglament d'Aparells d'Elevació i Manutenció vigent i especialment les següents:
a) Comunicar a l'EIC, amb la qual hagi concertat el control, en un termini inferior als quinze dies, la data en la que hagi signat un nou contracte de conservació o en què hagi donat per acabat el que tenia signat.
En les esmentades comunicacions, si s'escau, adjuntarà un informe sobre l'estat de la instal·lació, les mesures que es considera necessari prendre i els terminis per a fer-ho.
En tot cas s'adjuntarà fotocòpia del nou contracte signat pel titular de l'aparell i per l'empresa conservadora.
b) Donar compte a l'esmentada EIC, tant bon punt es produeixin, dels accidents que s'esdevinguin, de la deixada fora de servei de la instal·lació i de la reposició del funcionament, així com de les causes que ho han motivat.
c) Tenir al dia el Llibre de Manteniment de cada aparell, que l'encarregat ordinari de l'aparell ha de conservar a la sala de màquines, a disposició del conservador, de l'EIC i dels Serveis Territorials.
En aquest llibre constaran les dades d'identificació administrativa i tècnica de l'aparell i de l'empresa conservadora que realitza el manteniment, les dates de les operacions de greixatge i manteniment realitzades, així com la indicació de les avaries produïdes i dels elements reparats o substituïts.
d) Prestar el seu suport a l'EIC que hagi concertat la inspecció periòdica de l'aparell elevador i donar compliment a les ordres que aquesta doni amb motiu de la realització d'aquella.
e) En el cas de canvi de conservador, el conservador entrant, en donar compte del canvi, sol·licitarà de l'EIC, amb qui hagi concertat el control, la realització d'una inspecció de l'aparell respecte al qual hagi concertat el manteniment.
Aquesta inspecció serà realitzada per l'EIC després d'un mes, però abans de transcorreguts tres mesos de la data de canvi de conservador.
Els Serveis Territorials d'aquest Departament podran eximir del compliment de l'obligació d'inspecció abans esmentada quan el canvi d'empresa instal·ladora-conservadora sigui motivat per la desaparició, fusió o reorganització funcional tècnica o jurídica de l'empresa que deixa la conservació i afecti un grup d'aparells en condicions normals de funcionament, del manteniment dels quals es faci càrrec una o diverses empreses instal·ladores-conservadores degudament inscrites.
f) Dels canvis de conservador motivats per denúncia o cessió del contracte per part de l'empresa instal·ladora-conservadora, n'ha e tenir coneixement fefaent el titular i amb temps suficient perquè pugui fer ús del seu dret i complir la seva obligació de contractar amb una nova empresa instal·ladora-conservadora, sense que es produeixi solució de continuïtat en el manteniment de l'aparell elevador.
11.1 Els propietaris, titulars o administradors dels aparells elevadors existents resten obligats a encarregar a una Entitat d'Inspecció i Control, legalment autoritzada per aquest Departament, la inspecció periòdica dels seus aparells amb una antel·lació mínima d'un mes respecte de la data establerta com a límit per efectuar-la.
11.2 Els aparells elevadors instal·lats en edificis de més de 20 habitatges o amb més de cinc plantes servides estaran obligats a sotmetre's a la inspecció periòdica reglamentària abans de la data fixada en la taula següent en funció de la data de la darrera revisió:
En cas que l'aparell elevador no s'hagués sotmès a cap inspecció periòdica es considerarà la data de la seva instal·lació per a la seva classificació.
La resta dels aparells instal·lats o que s'instal·lin, així com els anteriorment esmentats per a les posteriors inspeccions, seran sotmesos a les successives inspeccions periòdiques reglamentàries dins els períodes establerts en la respectiva Instrucció Tècnica Complementària del Reglament d'Aparells d'Elevació i de Manutenció vigent.
-1 Les empreses instal·ladores i conservadores inscrites en els Registres dels Serveis Territorials i amb possessió del corresponent certificat segons preveu l'Ordre de 23.12.81 (DOGC 3.2.82), seran inscrites d'ofici en el nou Registre que es crea per aquesta Ordre, i se'ls concedeix un termini de sis mesos per justificar davant l'EIC el compliment de tots els requisits establerts a l'article 4 llevat de la possessió de personal amb titulació FP1.
Transcorregut l'esmentat termini seran donades de baixa del Registre, i no podran instal·lar i conservar cap aparell mentre no siguin inscrites de nou.
-2 Es concedeix un termini de quatre anys a les empreses conservadores d'aparells elevadors inscrites, en possessió del corresponent certificat des d'abans del 28 de novembre de 1973, per adaptar les seves plantilles al que disposa l'article 5.
Mentrestant, les empreses no adaptades no podran realitzar instal·lacions de nous aparells ni reformes importants en els ja existents.
A partir de l'entrada en vigor d'aquesta Ordre queden derogats els articles 1, 2 i 6, i els punts 38, 39, 40, 41, 42 i 43 de l'article 7è de l'Ordre d'aquest Departament de 23 de desembre de 1981 (DOGC 3.2.82), així com tot el que s'hi oposi.
La resta de l'Ordre esmentada solament serà d'aplicació als ascensors instal·lats amb anterioritat a l'entrada en vigor de la ITC MIE-AEM-1, i mentre no s'hi adaptin.